CELEX: 32021D1748
Language: hu
Date: 2021-09-28 00:00:00
Title: A Politikai és Biztonsági Bizottság (KKBP) 2021/1748 határozata (2021. szeptember 28.) az Európai Uniónak a földközi-tengeri térségben folytatott katonai művelete (EUNAVFOR MED IRINI) EU műveleti parancsnokának kinevezéséről, valamint a (KKBP) 2021/561 határozat hatályon kívül helyezéséről (EUNAVFOR MED IRINI/4/2021)

2021.10.4.   
               
               
                  HU
               
               
                  Az Európai Unió Hivatalos Lapja
               
               
                  L 350/7
               
            
         A POLITIKAI ÉS BIZTONSÁGI BIZOTTSÁG (KKBP) 2021/1748 HATÁROZATA
         (2021. szeptember 28.)
         az Európai Uniónak a földközi-tengeri térségben folytatott katonai művelete (EUNAVFOR MED IRINI) EU műveleti parancsnokának kinevezéséről, valamint a (KKBP) 2021/561 határozat hatályon kívül helyezéséről (EUNAVFOR MED IRINI/4/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a földközi-tengeri térségben folytatott katonai műveletéről (EUNAVFOR MED IRINI) szóló, 2020. március 31-i (KKBP) 2020/472 tanácsi határozatra (1) és különösen annak 8. cikke (2) bekezdésére,
         mivel:
         
                     (1)
                  
                  
                     A Tanács 2020. március 31-én elfogadta a (KKBP) 2020/472 határozatot, amellyel létrehozta és elindította az Európai Uniónak a földközi-tengeri térségben folytatott katonai műveletét (EUNAVFOR MED IRINI) Fabio AGOSTINI ellentengernagy EU műveleti parancsnok parancsnoksága alatt.
                  
               
                     (2)
                  
                  
                     A (KKBP) 2020/472 határozat alapján a Tanács felhatalmazta a Politikai és Biztonsági Bizottságot (PBB), hogy hozza meg EUNAVFOR MED IRINI művelet tekintetében az EU-erők parancsnokának kinevezésével kapcsolatos határozatokat.
                  
               
                     (3)
                  
                  
                     A PBB 2021. március 30-án elfogadta a (KKBP) 2021/561 határozatot (2), amelyben Stefano FRUMENTO ellentengernagyot nevezte ki az EU-erők főparancsnokává az EUNAVFOR MED IRINI művelethez.
                  
               
                     (4)
                  
                  
                     A görög katonai hatóságok 2021. szeptember 1-jén azt javasolták, hogy 2021. október 1-jétől Stefano FRUMENTO ellentengernagy utódjaként Mihaíl MÁGKOSZ flottillatengernagyot nevezzék ki az EUNAVFOR MED IRINI művelethez az EU-erők parancsnokává.
                  
               
                     (5)
                  
                  
                     Az Európai Unió Katonai Bizottsága 2021. szeptember 7-én támogatta a görög katonai hatóságok által tett ajánlást.
                  
               
                     (6)
                  
                  
                     Mihaíl MÁGKOSZ flottillatengernagy kinevezéséről határozatot kell hozni.
                  
               
                     (7)
                  
                  
                     A (KKBP) 2021/561 határozatot hatályon kívül kell helyezni.
                  
               
                     (8)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. október 1-jétől Mihaíl MÁGKOSZ flottillatengernagyot nevezi ki az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokává.
         
         
            2. cikk
            A (KKBP) 2021/561 (EUNAVFOR MED IRINI/1/2021) határozat hatályát veszti.
         
         
            3. cikk
            Ez a határozat az elfogadásának napján lép hatályba.
            Ezt a határozatot 2021. október 1-jétől kell alkalmazni.
         
         
            Kelt Brüsszelben, 2021. szeptember 28-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 101., 2020.4.1., 4. o.
         
         
            (2)  A Politikai és Biztonsági Bizottság (KKBP) 2021/561 határozata (2021. március 30.) az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről (EUNAVFOR MED IRINI/1/2021) (HL L 119., 2021.4.7., 1. o.).